open-index/open-wikipedia-markdown huggingface dataset:
Lijana Jakaitė

**Lijana Jakaitė** (g. 1998 m. rugpjūčio 2 d.) – Lietuvos sunkiosios atletikos sportininkė, daugkartinė nacionalinė čempionė.

## Biografija
2019 m. pasaulio sunkiosios atletikos čempionate dalyvavo svorio kategorijoje iki 71 kg. Daugiakovėje sportininkė užfiksavo 189 kg rezultatą ir liko devynioliktoje vietoje. 2021 m. Rovaniemyje vykusiame Europos jaunimo čempionate pelnytas aukso medalis svorio kategorijoje iki 71 kg.

2022 m. Europos čempionate varžėsi moterų iki 71 kg svorio kategorijoje. Sportininkė daugiakovėje pasiekė 207 kg rezultatą ir užėmė 8-ą vietą. 2023 m. Europos sunkiosios atletikos čempionate Jakaitė startavo moterų svorio kategorijoje iki 71 kg B grupėje. Rovimo pratime sportininkė užfiksavo 94 kg rezultatą, stūmime pasiekė 113 kg ir bendroje daugiakovėje su 207 kg liko 11-oje vietoje.

## Šaltiniai

## Nuorodos
* IMDb svetainėje
* The Sports svetainėje
Senieji Dziatlavičai

**Senieji Dziatlavičai** (, ) – kaimas pietryčių Baltarusijoje, 35 km į pietvakarius nuo Gomelio. Veikia pradinė mokykla, kultūros namai, biblioteka, vaistinė, girininkija.

## Istorija

XX a. pradžioje buvo Dziatlavičų valsčius Gomelio apskrityje.

## Šaltiniai
Nasovičai

**Nasòvičai**  (, ) – agromiestelis pietryčių Baltarusijoje, 21 km į pietus nuo Dobrušo. Apylinkės centras.

## Istorija

XIX a. pabaigoje buvo privatus miestelis, Gomelio apskrities Nasovičų valsčiaus centras.

## Šaltiniai
Markavičai

**Markavičai** (, ) – kaimas pietryčių Baltarusijoje, 40 km į pietryčius nuo Gomelio, pasienyje su Ukraina. Apylinkės centras.

## Istorija

XIX a. pabaigoje buvo Gomelio apskrities Markavičių valsčiaus centras.

## Šaltiniai
Pakaliubičai

**Pakaliùbičai**  (, ) – agromiestelis pietryčių Baltarusijoje, 10 km į šiaurės rytus nuo Gomelio. Apylinkės centras.

## Istorija

XIX a. pabaigoje buvo bažnytkaimis, Gomelio apskrities Pakaliubičų valsčiaus centras.

## Šaltiniai
Pokacis

**Pokacis** (, ) – kaimas pietryčių Baltarusijoje, 15 km į pietryčius nuo Čačersko.

## Istorija

XIX a. pabaigoje buvo bažnytkaimis, Pokacio valsčiaus centras Rahačovo apskrityje, 1913 m. valsčius buvo Gomelio apskrityje.

## Šaltiniai
Palesė (Čačerskas)

**Palesė** (, ) – agromiestelis rytų Baltarusijoje, 35 km į šiaurės rytus nuo Čačersko, pasienyje su Rusija.

## Istorija

XIX a. pabaigoje buvo bažnytkaimis, Palesės valsčiaus centras Rahačovo apskrityje, 1913 m. valsčius buvo Gomelio apskrityje.

## Šaltiniai
Popovka (reikšmės)

**Popovka** gali reikšti:

## Baltarusija
* Papauka, buvęs kaimas, dabar agromiestelis Gomelio srities Dobrušo rajone – Lenina.

## Lietuva
* Popovka, kaimas Ignalinos rajone.

## Rusija
* Daug gyvenviečių įvairiose srityje.

## Ukraina
* Daug gyvenviečių įvairiose srityje.
Lenina

**Lenina** (arba ***Leninas***) – taip vadinamos Baltarusijos gyvenvietės:
* Lenina, agromiestelis Gomelio srities Dobrušo rajone;
* Lenina, agromiestelis Minsko srities Slucko rajone;
* Mogiliavo srityje:
** Lenina, agromiestelis Babruisko rajone,
** Lenina, agromiestelis Horkų rajone,
** Lenina, agromiestelis Krasnapolės rajone.

## Kitos reikšmės
* Leninas (reikšmės)
Lenina (Dobrušas)

**Lenina** (, ) – agromiestelis pietryčių Baltarusijoje, 35 km į šiaurės rytus nuo Čačersko, prie pat sienos su Rusija.

## Istorija

XIX a. pabaigoje buvo bažnytkaimis, Papaukos valsčiaus centras Gomelio apskrityje. Iki XX a. vadinosi ***Papauka***.

## Šaltiniai
Rudzianecas

**Rudzianecas** (, ) – kaimas pietryčių Baltarusijoje, 24 km į pietryčius nuo Buda Kašaliovos.

## Istorija

XIX a. pabaigoje buvo kaimas, Gomelio apskrities Rudzianeco valsčiaus centras.

## Šaltiniai
Staubunas

**Staubùnas**  (, ) – agromiestelis pietryčių Baltarusijoje, 33 km į šiaurės rytus nuo Vetkos, pasienyje su Rusija.

## Istorija

XIX a. pabaigoje buvo kaimas ir palivarkas, Staubuno valsčiaus centras Rahačovo apskrityje. 

## Šaltiniai
Celiašai

**Celiašai** – taip vadinamos Baltarusijos gyvenvietės:

* kaimas Gomelio srities Gomelio rajone;
* agromiestelis Mogiliavo srities Slauharado rajone.
Celiašai (Gomelis)

**Celiašai̇̃**  (, ) – agromiestelis pietryčių Baltarusijoje, 34 km į šiaurės vakarus nuo Gomelio.

## Istorija

XIX a. pabaigoje buvo kaimas, Gomelio apskrities Celiašų valsčiaus centras.

## Šaltiniai
Liana Ghazaryan

**Liana Gazarian** (; g. 2000 m. vasario 25 d.) – armėnų futbolininkė, gynėja. Atstovavo nacionalinei Armėnijos rinktinei.

## Karjera
Armėnijoje gimusi žaidėja futbolą pradėjo žaisti šioje šalyje. 

Nuo 2013–2014 m. sezono atstovavo „Artik“, o vėliau perėjo į „Giurmi“.

Nuo 2021 m. vasaros rungtyniavo FC Hayasa.

### Vilniaus „Žalgiris“
2023 m. pradžioje persikėlė į Lietuvą, atstovavo Žalgirio MFA. 

2023 m. kovo 26 d. debiutavo A lygos rungtynėse prieš FC Gintra. Šiose rungtynėse pasirodė startinėje sudėtyje ir žaidė iki finalinio švilpuko.

2023 m. gegužės 20 d. pelnė pirmą įvartį moterų A lygos rungtynėse prieš FK Utenos Utenis. Po armėnės tikslaus smūgio rezultatas tapo 5-0, o rungtynės baigėsi triuškinančia vilniečių pergale (6-0).

2024 m. persikėlė į FK Rostov (Rusija).

## Statistika
; A lygos statistika

Spalvų reikšmės:
:  Ekipa žaidė A lygoje;

## Karjera nacionalinėje rinktinėje
2020 m. debiutavo Armėnijos moterų futbolo rinktinėje draugiškose rungtynėse prieš Lietuvą. 
: 2020 m. kovo 4 d. rezultatu 1:0 nugalėjo lietuvės, o kovo 6 d. įvykusiose rungtynėse rezultatas buvo lygus (1-1).

## Pasiekimai
;  su FC Hayasa
:  **Armėnijos čempionė:** 2021–2022 m.

;  su MFA Žalgiris-MRU
*  **Antroji vieta (1):** 2023 m.

## Šaltiniai

## Nuorodos
* SOCCERWAY
* SOCCERDONNA
* soccerpunter
* worldfootball.net
* lietuvosfutbolas.lt
* Globalsportsarchive
Simona Petkova

**Simona Petkova** (; g. 1993 m. rugsėjo 3 d.) – Bulgarijos futbolininkė, saugė. Atstovavo nacionalinei Bulgarijos rinktinei.

## Karjera
Futbolą pradėjo žaisti Bulgarijoje. Atstovavo gimtojo miesto (Gabrovas) ekipoms. 

2009 m. pakviesta į FC NSA Sofia. Su šiuo klubu tapo daugkartine Bulgarijos čempione.

2014 m. išvyko į užsienį. Atstovavo Leeds bei Watford (Anglija)

2018 m. persikėlė į Italiją, kur 2018–2019 atstovavo Pink Bari, o 2019 m. trumpai priklausė Empoli.

Nuo 2020 m. rungtyniavo Šveicarijoje. 2020–2021 m. atstovavo Lugano klubui, nuo 2021 m. – BSC YB Frauen, o nuo 2023 m. – Aarau Frauen.

## Karjera nacionalinėje rinktinėje
Kitados atstovavo jaunimo rinktinėms. 2012 m. gegužės 19 d. debiutavo Bulgarijos moterų futbolo rinktinėje rungtynėse prieš Šiaurės Airiiją. Varžovės nugalėjo bulgares rezultatu 4-1.

2019 m. rungtyniavo Bulgarijos moterų futbolo rinktinėje draugiškose rungtynėse prieš Kroatiją. Kroatės sutriuškino bulgares rezultatu 6:0.

2023 m. balandžio 6 d. draugiškose rungtynėse prieš Lietuvos rinktinę pasižymėjo įvarčiu. Bulgarės nugalėjo rezultatu 3:0. Dimitrova pelnė antrąjį rungtynių įvartį.

## Pasiekimai
; Bulgarijos metų futbolininkė – 2021, 2022 m.

## Šaltiniai

## Nuorodos
* SOCCERWAY
* FLASHSCORE
* SOFASCORE
* SOCCERDONNA
* soccerpunter
* Globalsportsarchive
Knesetas

**Knesetas** (, *susirinkimas*) – Izraelio vienų rūmų parlamentas, įstatymų leidžiamosios valdžios institucija.

Knesetas priima visus įstatymus, renka prezidentą, ministrą pirmininką (pastarasis formaliai paskiriamas prezidento), tvirtina vyriausybės sudėtį, vykdo vyriausybės parlamentinę kontrolę, renką valstybės kontrolierių. Kneseto nariai balsavimu taip pat gali panaikinti savo narių teisinę neliečiamybę, nušalinti iš pareigų prezidentą ir valstybės kontrolierių, pareikšti vyriausybei nepasitikėjimą, paleisti save ir paskelbti naujus rinkimus. Ministras pirmininkas taip pat turi galią paleisti parlamentą, tačiau Knesetas išlaiko savo įgaliojimus iki kol darbą pradeda naujai išrinktas parlamentas. Knesetą sudaro 120 narių. Į Knesetą gali būti renkami nuo 21 metų amžiaus piliečiai. Knesetas renkasi Givat Rame, Jeruzalėje.

## Šaltiniai
Cecilia Salvai

**Sesilija Salvai** (g. 1993 m. gruodžio 3 d.) – Italijos futbolininkė, gynėja. 

Atstovavo Italijos jaunimo rinktinėms ir nacionalinei moterų rinktinei.

## Karjera
Cecilia Salvai gimė 1993 m. gruodžio 2 d. Pinerolo mieste, Italijoje. Ji pradėjo žaisti futbolą ankstyvoje vaikystėje.

Profesionalią karjerą pradėjo 2008 m. „Canavese“ klube (Italija), kuriame sužaidė ketverias rungtynes ir pelnė vieną įvartį. 

2009 m. persikėlė į Turiną ir pasirašė sutartį trims sezonams. „Torino“ klube sužaidė 60 rungtynių ir įmušė 4 įvarčius.

2012 m. persikėlė į Šveicarijos „Rapid Lugano“ klubą. Rungtyniavo vieną sezoną, o vėliau sugrįžo į Italiją.

2013 m. pasirašė sutartį su Verona. Klube rungtyniavo tris sezonus ir sužaidė 54 rungtynes bei įmušė 5 įvarčius. . 

2016–2017 m. rungtyniavo Brešijos klube, su šiuo klubu iškovojo Supertaurę.

Nuo 2017 m. atstovavo Juventus. Su šiuo klubu tapo daugkartine Italijos čempione, taurės ir supertaurės laimėtoja.

## Rinktinės
Debiutavo Italijos rinktinėje 2013 m.

## Pasiekimai
; su Juventus
* **Čempionė**: 2017–2018, 2018–2019, 2019–2020, 2020–2021, 2021–2022 m.
* **Italijos futbolo taurė**: 2018–2019, 2021–2022 m.
* **Supercoppa Italiana femminile**: 2019, 2020, 2021 m

; su Brešijos klubu
* **Supercoppa Italiana femminile**
: **Nugalėtoja:** 2016 m.

; su AGSM Verona
* **Čempionė**: 2014–2015 m.

## Šaltiniai

## Nuorodos
* JUVENTUS FC
* SOCCERWAY
* SOFASCORE
* FLASHSCORE
* soccerdonna
* soccerpunter
* Globalsportsarchive
Trajano kolona

**Trajano kolona** (, ) – Senovės Romos paminklas, simbolizuojantis imperatoriaus Trajano pergalę kare su Dakija.

Manoma, kad koloną užsakė Romos senatas, o statymą prižiūrėjo architektas Apolodoras iš Damasko. Kolona baigta statyti 113 m. e. m.

Kolona stovi Trajano Forume, į šiaurę nuo Romos Forumo.

Trajano kolona išskirtinė savo spiraliniu reljefu, kuriame vaizduojami Dakijos karų 101–102 ir 105–106 m. e. m. vaizdai. Trajano kolona įkvėpė kitų kolonų kūrėjus, tiek senovinius, tiek šiuolaikinius.

Paminklas yra 30 metrų aukščio, o su pagrindu siekia 35 metrus. Kolonai statyti buvo panaudota 20 marmurinių dalių, sveriančių po 32 tonas. 190 metrų ilgio frizas apjuosia koloną 23 kartus. Kolonos viduje yra įrengti 185 laiptai, kuriais galima pakilti į viršuje esančią apžvalgos aikštelę. Kolonos kapitelis sveria 53,3 tonas ir buvo pakeltas į 34 metrų aukštį.

Ant kolonos iš viso pavaizduotos 2 662 figūros bei 155 scenos. Pats Trajanas vaizduojamas 58 kartus.

Senovinėse monetose ant kolonos viršaus buvo vaizduojamas paukštis, spėjama sakalas. Pastačiu koloną, jos viršuje buvo užkelta Trajano skulptūra, tačiau ji dingo Viduramžių metu. 1587 m. gruodžio 4 d. popiežiaus Siksto V nurodymu ant kolonos buvo pastatyta bronzinė Apaštalo Petro skulptūra, kuri išlikusi iki šių dienų.

Iš pradžių Trajano koloną supo dvi Ulpijos bibliotekos dalys – graikų ir lotynų. Manoma, kad lotyniškoje bibliotekos dalyje buvo laikomas Trajano darbas *Dacica*, kuriame jis aprašė savo kovas su Dakija. Mokslininkai spėja, kad šio darbo citatos buvo panaudotos ant kolonos spiralių.

## Šaltiniai

## Literatūra
*
*
Stanley Baldwin

**Stenlis Boldvinas** (,  – ) – britų valstybės veikėjas, konservatorių partijos politikas, tarpukariu dominavęs Didžiosios Britanijos politikoje, tris kartus ėjęs ministro pirmininko pareigas.

## Biografija
Boldvinas gimė pasiturinčioje šeimoje Biudlyje, Vusteršyro grafystėje. Baigęs mokslus prisijungė prie šeimos geležies ir plieno verslo. 1908 m. išrinktas į Bendruomenių rūmus. Deivido Loido Džordžo koalicinėje vyriausybėje 1917–1921 m. iždo finansų sekretorius, 1921–1922 m. prekybos tarybos prezidentas. 1922 m. Boldvinas buvo vienas iš konservatorių partijos lyderių, raginusių pasitraukti iš Deivido Loido Džordžo vyriausybės. Galiausiai, Boldvinas tapo iždo kancleriu Endriu Bonaro Lo konservatorių vyriausybėje. 1923 m. Bonarui Lo atsistatydinus dėl sveikatos priežasčių, Boldvinas tapo ministru pirmininku ir konservatorių partijos lyderiu. Boldvinas dėl tarifų reformos klausimo paskelbė pirmalaikius rinkimus ir prarado konservatorių daugumą parlamente. Po rinkimų leiboristų mažumos vyriausybę suformavo Ramzis Makdonaldas.

Po pergalės 1924 m. eiliniuose rinkimuose Boldvinas suformavo antrąją savo vyriausybę, kurioje dirbo Austen Chamberlain (Užsienio reikalų sekretorius), Vinstonas Čerčilis (iždo kancleris), Nevilis Čemberlenas (sveikatos ministras). Pastarieji du ministrai sustiprino konservatorių partijos patrauklumą reformomis tose srityse, kurios anksčiau buvo siejamos su leiboristų partija. Reformas apėmė nedarbo išmokų, senatvės pensijų sistemos, atsikratymo lūšnynais, privačių gyvenamųjų namų, motinystės ir vaikų priežiūros plėtros klausimai. Tačiau vangus ekonomikos augimas, kasybos ir sunkiosios pramonės nuosmukis susilpnino paramą Boldvino vyriausybei.

1929 m. Boldvinas pralaimėjo eilinius rinkimus, tačiau liko vadovauti partijai. 1931 m. leiboristų ministras pirmininkas Ramzis Makdonaldas suformavo naują vyriausybę, kurioje didžioji dalis ministrų buvo konservatoriai. Pablogėjus Makdonaldo sveikatai, Boldvinas perėmė didžiąją dalį ministro pirmininko pareigų. Ši vyriausybė priėmė Indijos valdžios aktą, kuris padidino Indijos autonomijos lygį. 1931 m. Kanadai, Australijai, Naujajai Zelandijai ir Pietų Afrikai suteiktas dominijos statusas – tai davė pradžią Tautų sandraugai. Boldvinas išnaudojo radijo ir kino (naujienų juostų) galimybes, kad būtų labiau matomas visuomenėje, o tai sustiprino konservatorių patrauklumą. 

1935 m. Boldvinas didžiuliu balsų skirtumu laimėjo eilinius rinkimus ir trečią kartą tapo ministru pirmininku. Trečiosios kandencijos metu buvo pradėtas Britanijos apsiginklavimas, iš karališkojo sosto pasitraukė karalius Edvardas VIII, įvyko Reino srities remilitarizacija, prasidėjo Ispanijos pilietinis karas. 1937 m. Boldvinas pasitraukė į pensiją, jo vietą ministro pirmininko poste užėmė Nevilis Čemberlenas. Boldvinas buvo laikomas populiariu ir sėkmingu ministru pirmininku, tačiau paskutiniais jo gyvenimo metais jis buvo vertinama kritiškai dėl aukšto nedarbo lygio 4-ajame dešimtmetyje ir kaip vienas iš britų valstybės veikėjų, nuolaidžiavusių Adolfui Hitleriui, ir galimai nepakankamai apginklavusių Britanijos galimam karui.

## Išnašos
Rytų Venesuelos naftos ir dujų baseinas

**Rytų Venesuelos naftos ir dujų baseinas** – požeminių gamtinių dujų ir naftos rezervų sandara šiaurės rytų Venesueloje, Parijos įlankos ir Atlanto šelfo akvatorijoje, bei Trinidado saloje. Tai didžiausias Venesuelos energetinių resursų telkinys.

## Geografija
Telkinio plotui priklauso šiaurės rytų Venesuela, Parijos įlankos ir Atlanto šelfo akvatorija, bei Trinidado sala. Rytinė baseino dalis ribojasi su Gajanos kratonu, o šiaurėje su Andų kalnais. Rytų Venesuelos naftos ir dujų baseiną sudarančios nuosėdinės uolienos slūgso įduboje, susiformavusioje tarp Pietų Amerikos ir Karibų plokščių. Bendras baseino plotas siekia apie 223 000 km² (apie 86 000 km² akvatorijoje).

Į Rytų Venesuelos baseino teritoriją patenka Orinoko juosta - didžiausias naftos telkinys pasaulyje.

## Geologija
Naftingieji telkiniai slūgso oligoceno, mioceno bei plioceno smiltainių storymėje.

## Ištekliai
Pradiniai ištekliai apie 3,0 milijardų tonų naftos ir 1,6 trilijonų m3 gamtinių dujų. Produktyviausi naftos klodai susitelkę 85 – 5100 m gylyje. Baseine rasta daugiau kaip 200 naftos ir 17 gamtinių dujų telkinių, kurių dauguma sausumoje.

Rytų Venesuelos naftos ir dujų baseinas atrastas 1866 m., o pradėtas eksploatuoti 1909 m.

## Šaltiniai
Orinoko juosta

**Orinoko juosta** (, ) –  požeminių naftos rezervų sandara šiaurės rytų Venesueloje palei Orinoko upę. Didžiausias sunkiosios naftos telkinys pasaulyje. Telkinys priklauso Rytų Venesuelos naftos ir dujų baseinui.

## Naftos rezervai
Naftingieji telkiniai slūgso oligoceno, mioceno bei plioceno smiltainių storymėje. Pradiniai ištekliai apie 513 milijardų barelių naftos.

Orinoko juosta buvo suskirstyta į keturias tyrinėjimo ir eksploatacijos zonas: *Bojaka*, *Chuninas*, *Ajakučas* ir *Karabobas*.

### ''Karabobo'' zona
Karabobas-1, Karabobas-2 ir Karabobas-3 telkiniai atrasti 2010 m. ir pradėti eksploatuoti 2011 m.

### ''Chunino'' zona
2006 m. nafta pradėta pumpuoti Chuninas-6 telkinyje, kuris priklauso Venesuelos PDVSA ir Italafijos naftos įmonei Eni.

Chuninas-1 telkinys atrastas 2009 m. Telkinio operatoriai - Venesuelos PDVSA ir Baltarusijos naftos įmonė Belorusneft.

2011 m. pradėtas eksploatuoti Chuninas-3 telkinys, kuris priklauso PDVSA ir Rusijos energetikos įmonei LUKoil. Tais pačiais metais naftą pradėta išgauti Chuninas-4 telkinyje, kuriame savo operacija vykdo Kinijos PetroChina.

2012 m. pradėtas eksploatuoti Chuninas-2 telkinys, kuris priklauso PDVSA ir Vietnamo įmonei Petrovietnam. Po metų naftą pradėta pumpuoti Chuninas-7 ir Chuninas-8 telkinių zonoje su Ispanijos operatoriumi Repsol.

## Šaltiniai
Socialinė filosofija

**Socialinė filosofija** – filosofijos šaka, nagrinėjanti klausimus apie socialinių institucijų pagrindus, socialinį elgesį ir vertinanti visuomenės interpretaciją etinių vertybių, o ne empirinių santykių požiūriu. Socialiniai filosofai pabrėžia socialinių politinių, teisinių, moralinių ir kultūrinių klausimų konteksto reikšmę ir naujų teorinių struktūrų kūrimą – nuo socialinės ontologijos iki priežiūros etikos iki kosmopolitinių demokratijos, prigimtinių teisių, žmogaus teisių, lyčių lygybės ir pasaulinio teisingumo teorijų.

## Subdisciplinos
Nėra visuotinai sutariama dėl socialinės filosofijos ir politinės filosofijos bei socialinių mokslų filosofijos santykio. Socialinės filosofijos ir etikos klausimai dažnai gerokai persidengia. Kitos socialinės filosofijos formos apima politinę filosofiją ir jurisprudenciją, kurios daugiausia yra susijusios su valstybių visuomenėmis bei jų veikimu.

Socialinę filosofiją, etiką ir politinę filosofiją sieja glaudūs ryšiai su kitomis socialinių ir humanitarinių mokslų disciplinomis. Savo ruožtu patys socialiniai mokslai yra labai svarbūs socialinių mokslų filosofijai.

Kalbos filosofija ir socialinė epistemologija yra sritys, kurios reikšmingai persidengia su socialine filosofija.

## Keliami klausimai
Kai kurios temos, nagrinėjamos socialinės filosofijos:

* Žmogaus sąmoningas pasirinkimas ir laisva valia
* Valia galiai
* Atsakomybė
* Kalbos aktas
* Situacinė etika
* Modernizmas ir postmodernizmas
* Individualizmas
* Minia
* Nuosavybė
* Teisės
* Valdžia
* Ideologijos
* Kultūrinė kritika 

## Disciplinos vystytojai
Socialinė filosofija ėmė formuotis antikoje, jos raida labiausiai susijusi su Platono ir Aristotelio veikalais. Juose aprašytos idėjos vėliau buvo plėtojamos viduramžiais. Naujaisiais laikais socialinių problemų analizei milžinišką įtaką padarė prigimtinės teisės teorijos šalininkų, Tomo Hobeso, empirinės krypties – Džono Loko, Deivido Hiumo, vėliau – ir Žano Žako Ruso, Šarlio Liuji de Monteskjė veikalai. Naują postūmį socialinei filosofijai suteikė liberalizmo atstovo Džono Stiuarto Milio idėjos. Nuo XIX a. antros pusės popiežiaus Leono XIII iniciatyva imta plėtoti katalikiškąjį socialinį mokymą, atnaujinusį Tomo Akviniečio svarbiausias socialines įžvalgas.

Lietuvoje socialinės filosofijos apraiškų galima aptikti XIX a. pab.–XX a. pr. tautinio atgimimo veikėjų kūryboje (ypač Jono Šliūpo). Tarp garsiausių naujųjų laikų socialinių filosofų – Alvydas Jokubaitis, Algirdas Degutis, Jūratė Morkūnienė, Leonidas Donskis.

## Šaltiniai
Centrinės Afrikos Respublikos ir Lietuvos santykiai

**Centrinės Afrikos Respublikos ir Lietuvos santykiai** — dvišaliai tarptautiniai santykiai tarp Centrinės Afrikos Respublikos (CAR) ir Lietuvos.

Diplomatiniai santykiai užmegzti 2018 m. rugsėjo 25 d.

Abi šalys yra Jungtinių Tautų narės. 2023 m. pradžioje Lietuvoje CAR piliečių negyveno.

## Santykių istorija
2014 m. Lietuva pirmininkavo Jungtinių Tautų Saugumo Tarybos sankcijų Centrinei Afrikos Respublikai komitetui. Tais pačiais metais Lietuva CAR skyrė humanitarinę pagalbą.

2014 m. balandžio 2 d. Lietuvos kariuomenės Karinių oro pajėgų Aviacijos bazėje Šiauliuose į misiją CAR išlydėtas Lietuvos kariuomenės Karinių oro pajėgų transporto lėktuvas C-27J „Spartan“ su dešimties karių įgula. Lietuvos kariai teikė logistinę paramą Prancūzijos vadovaujamai operacijai „Sangaris“, kurios siekis – stabilizuoti padėtį CAR.

Diplomatiniai santykiai tarp dviejų valstybių užmegzti 2018 m. rugsėjo 25 d. Lietuvos Respublikos užsienio reikalų ministrui Linui Linkevičiui ir CAR užsienio reikalų ministrui Šarliui-Armeliui Dubanei Niujorke vykusios Jungtinių Tautų Generalinės Asamblėjos metu pasirašius bendrąjį komunikatą dėl diplomatinių santykių užmezgimo. CAR tapo 186 valstybe, su kuria Lietuva užmezgė diplomatinius santykius.

2017-2019 m. Lietuva dalyvavo ES mokymo misijoje CAR.

## Ekonominiai santykiai
2018 m. duomenimis, prekybos apyvarta tarp Lietuvos ir CAR siekė 38,6 tūkst. eurų, o iš CAR importuotų prekių nebuvo.

## Pasiuntinių ir ambasadorių sąrašas
2023 m. duomenimis, nei Lietuva, nei CAR nėra viena kitai akreditavusios savo ambasadorių ar paskyrusios konsulų.

## Šaltiniai
Lietuvos ir Somalio santykiai

**Lietuvos ir Somalio santykiai** — dvišaliai tarptautiniai santykiai tarp Lietuvos ir Somalio.

Diplomatiniai santykiai užmegzti 2017 m. lapkričio 30 d.

Lietuvoje 2023 m. pradžioje gyveno 8 Somalio piliečiai.

Abi šalys yra Jungtinių Tautų narės. Abi šalys 2022-2024 m. laikotarpiui buvo išrinktos į Jungtinių Tautų Žmogaus teisių tarybą. Santykiai vystomi daugiausiai daugiašaliu formatu – Lietuva yra akreditavusi savo ambasadorių Arabų Šalių Lygai, kurios narys yra Somalis.

## Santykių istorija
2010 m. gruodžio 8 d. Seimo užsienio reikalų komitetas pritarė diplomatinių santykių užmezgimui su Somaliu. Diplomatiniai santykiai užmegzti 2017 m. lapkričio 30 d.

2018 m. Lietuva per Pasaulio maisto programą skyrė 15 tūkst. eurų humanitarinės paramos Somaliui.

## Ekonominiai santykiai
2018 m. duomenimis, prekybos apyvarta tarp Lietuvos ir Somalio siekė 21 tūkst. eurų, o iš Somalio importuotų produktų nebuvo.

## Pilietiniai mainai

## Pasiuntinių ir ambasadorių sąrašas
2023 m. duomenimis, nei Lietuva, nei Somalis nėra vienas kitam akreditavę savo ambasadorių.

## Šaltiniai
Lietuvos ir Palau santykiai

**Lietuvos ir Palau santykiai** — dvišaliai tarptautiniai santykiai tarp Lietuvos ir Palau.

Diplomatiniai santykiai užmegzti 2013 m. rugsėjo 25 d. Palau tapo šešta Ramiojo vandenyno regiono valstybe po Australijos, Naujosios Zelandijos, Samoa, Nauru ir Saliamono Salų, su kuria Lietuva užmezgė diplomatinius santykius.

Abi šalys yra Jungtinių Tautų narės.

2022 m. pradžioje Lietuvoje Palau piliečių negyveno. 

## Santykių istorija
Santykiai užmegzti 2013 m. rugsėjo 25 d. Lietuvos užsienio reikalų ministrui Linui Linkevičiui ir Palau Respublikos prezidentui Tomui Remengesau pasirašius komunikatą, kuriuo užmegzti Lietuvos ir Palau diplomatiniai santykiai.

## Ekonominiai santykiai
2016 m. duomenimis, prekybos apyvarta tarp Lietuvos ir Palau siekė 9,2 tūkst. eurų. 2016 m. produktų is Palau importuota nebuvo.

## Pasiuntinių ir ambasadorių sąrašas
2023 m. duomenimis, nei Lietuva, nei Palau nėra vienas kitam akreditavę savo ambasadorių.

## Šaltiniai

## Nuorodos
*Palau | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Lietuvos ir Mikronezijos Federacinių Valstijų santykiai

**Lietuvos ir Mikronezijos Federacinių Valstijų santykiai** — dvišaliai tarptautiniai santykiai tarp Lietuvos ir Mikronezijos Federacinių Valstijų (Mikronezijos FV).

Diplomatiniai santykiai užmegzti 2013 m. lapkričio 4 d. Lietuva buvo 74-a valstybė, su kuria Mikronezijos FV užmezgė diplomatinius santykius, o Lietuvai Mikronezijos FV buvo septinta Ramiojo vandenyno regiono valstybė, su kuria užmezgė diplomatinius santykius, po Australijos, Naujosios Zelandijos, Samoa, Nauru, Saliamono Salų ir Palau.

Abi šalys yra Jungtinių Tautų narės, į šią organizaciją priimtos tą pačią, 1991 m. rugsėjo 17 dieną.

2022 m. duomenimis, Lietuvoje Mikronezijos Federacinių Valstijų piliečių negyveno.

## Santykių istorija
 

Diplomatiniai santykiai užmegzti 2013 m. lapkričio 4 d. Niujorke (JAV) Lietuvos nuolatinei atstovei JT ambasadorei Raimondai Murmokaitei ir Mikronezijos nuolatinei atstovei JT ambasadorei Džeinei Čigijal pasirašius bendrąjį komunikatą dėl diplomatinių santykių užmezgimo. Dokumente valstybės, be kita ko, išreiškė abipusį siekį skatinti bendradarbiavimą politikos, ekonomikos ir kultūros srityse. Mikronezija tapo 174 valstybė, su kuria Lietuva užmezgė diplomatinius santykius.

2024 m. kovo mėnesį užsienio reikalų viceministrui Egidijui Meilūnui viešint Japonijoje, jis susitiko su Mikronezijos ambasadoriumi Tokijuje. Susitikimo metu buvo nutarta pradėti Lietuvos akreditacijos Mikronezijai iš Lietuvos ambasados Japonijoje procedūrą.

2024 m. pabaigoje Lietuvos Respublikos Vyriausybė pritarė siūlymui pirmuoju Lietuvos ambasadoriumi Mikronezijai skirti Tokijuje reziduojantį ambasadorių Aurelijų Zyką. Savo pareigas jis pradėjo eiti 2025 m. sausio 20 d.

2025 m. vasario 5 d. ambasadorius Aurelijus Zykas Mikronezijos sostinėje Palikire įteikė skiriamuosius raštus MFV prezidentui Wesley Simina. Jis taip pat susitiko su Mikronezijos užsienio reikalų sekretoriumi, Kongreso nariais. Padėkojo už paramą Ukrainai, aptarė bendradarbiavimo galimybes, išryškindamas vystomojo bendradarbiavimo projektus švietimo, skaitmenizacijos, migracijos politikos ir kitose srityse.

## Ekonominiai santykiai
2016 m. duomenimis, prekybos apyvarta tarp Lietuvos ir Mikronezijos FV siekė 1600 eurų. 2016 m. produktų is Mikronezijos FV importuota nebuvo.

## Pasiuntinių ir ambasadorių sąrašas
* Aurelijus Zykas (nuo 2025)
## Šaltiniai

## Nuorodos

*Mikronezija | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt)
Chuninas-1 telkinys

**Chuninas-1 telkinys** () – požeminis sunkiosios naftos telkinys Orinoko juostos teritorijoje, Venesueloje.

## Istorija
2009 m. teritorija išžvalgyta Venesuelos valstybinės energetikos kompanijos PDVSA iniciatyva. 2011 m. aptiktą naftos telkinį pradėta eksploatuoti kartu su Baltarusijos partneriu, energetikos kompanija Belorusneft. Baltarusijos kompanija investavo 8 mlrd. $ į telkinio eksploatacijos projektą bei įgijo partnerio teises 25 metams.

## Šaltiniai
Vilkyčių naftos telkinys

**Vilkyčių naftos telkinys** – eksploatuojamas naftos telkinys, esantis Vilkyčių kaime, Šilutės rajone. Telkinys susiformavęs palei Minijos upę. Telkinį eksploatuoja UAB „Minijos nafta“. Lietuvos geologijos tarnybos registro numeris 1763.

Tai didžiausias kompanijos Minijos nafta eksploatuojamas naftos telkinys, kuris sudaro trečdalį viso įmonės išgaunamo naftos metinio kiekio.

## Istorija
Telkinys atrastas 1969 m., o pradėtas eksploatuoti tik 1990 m., kai prasidėjo Sovietų Sąjungos energetinė blokada Lietuvai.

Penkerius metus telkinyje naftą išgavo AB „Geonafta“, o vėliau licencija naftos gavybos darbams Vyriausybės nutarimu buvo perduota bendrai Lietuvos ir Danijos bendrovei „Minijos nafta“.

2006 m. Vilkyčių naftos telkinyje išgręžtas 21-asis gręžinys. 2014 m. išgręžtas naujas gręžinys. 

## Šaltiniai
Nora Heroum

**Nora Herum** (g. 1994 m. liepos 20 d.) – suomių futbolininkė, gynėja. Atstovavo Suomijos jaunimo rinktinėms, o vėliau kviesta ir į nacionalinę rinktinę. 

Žaidėjos tėvas kilęs iš Maroko. Brolis Samiras Herumas taip pat yra futbolininkas.

## Karjera
Futbolą pradėjo žaisti gimtinėje. Nuo 2010 m. atstovavo HJK. 2013 m. rungtyniavo Honka. O 2014 m. – Åland United.

2015–2017 m. atstovavo Fortuna Hjørring (Danija). Vėliau persikėlė į Italiją. Rungtyniavo Brešijoje ir AC Milan.

2020–2021 m. praleido Brighton & Hove Albion (Anglija). 2020 m. liepos 15 d. klubasd oficialiai pristatė naujokę. 2020 m. rugsėjo 13 d. debiutavo rungtynėse prieš Manchester City.

2021 m. perėjo į SS Lazio (Italija). 2021 m. rugpjūčio 29 d. debiutavo rungtynėse prieš UC Sampdoria.

Nuo 2022 m. atstovavo „Parmos“ klubui. 2022 m. rugpjūčio 28 d. debiutavo rungtynėse prieš Inter Milan. 2023 m. gegužės 6 d. pelnė pirmąjį savo įvartį rungtynėse prieš Sassuolo. Šiame susitikime pasižymėjo jau pirmąją rungtynių minutę.

2023 m. persikėlė į UC Sampdoria. 2023 m. rugsėjo 17 d. debiutavo rungtynėse prieš Inter Milan. 2024 m. rugsėjo 15 d. pelnė pirmąjš savo įvartį rungtynėse prieš Lazio.

## Pasiekimai
;su 

## Rinktinės
Atstovavo Suomijos merginų WU-17, WU-19, WU-20 rinktinei. Nuo 2012 m. kviečiama į nacionalinę rinktinę.

## Šaltiniai

## Nuorodos
* SOCCERWAY (Apie žaidėją)
* FLASHSCORE (apie žaidėją)
* SOFASCORE (apie žaidėją)
* SOCCERDONNA (apie žaidėją)
* Globalsportsarchive
Plačiataurė

**Plačiataurė** (*Sarcoscypha*) – ausūniečių eilės (*Pezizales*) grybų gentis. Šnekamojoje kalboje dar žinoma kaip *gegutės bateliai*.

Šiai genčiai būdingi tauriškos formos, paprastai ryškiai raudonos spalvos tamprūs vaisiakūniai (apoteciai). Išorinis paviršius šviesesnis nei himenis ar balsvas, padengtas bespalviais, vingiuotais plaukeliais. Saprotrofai, auga ant medienos. Vaisiakūniai pasirodo anksti pavasarį, vos nutirpus sniegui, kartais ir žiemą. Auga ant lapuočių medžių nukritusių šakų ir šakelių trūnijančios medienos, dažniausiai drėgnuose lapuočių medžių miškuose, parkuose, krūmynuose.

Plačiataurė paprastai nurodoma kaip nevalgoma, nors kitur pateikiama kaip valgoma, bet neturi išraiškingo skonio.

## Rūšys
Nurodomos 28–33 plačiataurių rūšys, iš jų Lietuvoje dvi:
* austriškoji plačiataurė (*Sarcoscypha austriaca*) – labai dažna;
* raudonoji plačiataurė (*Sarcoscypha coccinea*) – reta.

## Šaltiniai
Prodikas

**Prodikas Kėjietis** (; ~470–400 m. pr. m. e.) – senovės graikų filosofas sofistas, pirmasis graikų filosofas, mėginęs aiškinti religijos atsiradimą.

Apie Prodiko gyvenimą žinių išlikę nedaug. Platonas mini, kad Prodikas atliko diplomatines misijas įvairiuose Graikijos miestuose. Prodikas labiausiai telkėsi į retorikos mokymą, daug domėjosi teisinga žodžių vartosena ir prasminėmis skirtimis tarp beveik sinoniminių žodžių.

Parašė veikalą „Metų laikai“, jame išdėstė religijos kilmės teoriją, anot kurios, iš pradžių žmonės dievišką pagarbą pradėjo teikti naudingiems daiktams, o po to – jų išradėjams. Šią idėją perėmė euhemerizmas. Prodiko teigimu, religija atsiradusi iš dėkingumo jausmo.

Iki šių dienų išliko tik Ksenofonto parafrazuotas Prodiko alegorinis mitas apie Heraklio pasirinkimą tarp Ydos ir Dorybės (vad. „Heraklio trivium“).

## Išnašos
Ona Batlle

**Ona Batle Paskual** (*Ona Batlle Pascual*, g. 1999 m. birželio 10 d., Ispanija) – Ispanijos futbolininkė, gynėja.

## Karjera
Futbolą žaisti pradėjo Ispanijoje. Atstovavo „Barselonos“ klubo jaunimo ekipoms.

2017–2018 m. sezone rungtyniavo Madrid CFF. 2018 m. perėjo į Levante.

Nuo 2020 m. atstovavo „Manchester United“ klubui. 2023 m.birželio 19 d. pasirašė trejų metų sutartį su „Barcelona“.

## Rinktinės
Kitados atstovavo Katalonijos ir Ispanijos jaunimo rinktinėms.

2019 m. pakviesta į Ispanijos nacionalinę rinktinę.

## Pasiekimai
; 

## Šaltiniai

## Nuorodos
* [ Oficiali svetainė]
* SOCCERWAY (Apie žaidėją)
* FLASHSCORE (Apie žaidėją)
* SOFASCORE (Apie žaidėją)
* soccerpunter (Apie žaidėją)
* soccerdonna (Apie žaidėją)
* Globalsportsarchive (Apie žaidėją)
Arturas Loleitas

**Arturas Loleitas** (; 1868 m. birželio 5 d. Oriole – 1933 m.  birželio 4 d. Maskvoje) –  Rusijos inžinierius, architektas, išradėjas, vienas iš sovietinės gelžbetonio teorijos mokyklos kūrėjų. Dirbdamas Rusijoje, tyrė gelžbetonį, suprojektavo ir įdiegė pirmąsias daugiaatrames (1907 m.) ir besijes (1908 m.) perdangas, sukūrė ardančiųjų apkrovų metodo gelžbetonio stiprumui skaičiuoti principus, prisidėjo prie ribinių būvių teorijos kūrimo. 

## Biografija

1886 m. baigęs Oriolo gimnaziją, įstojo į Maskvos universiteto Fizikos ir matematikos fakultetą, kuriame 1891 m. baigė taikomosios mechanikos specialybės kursą.

1892-1914 m. dirbo J. A. Guko akcinėje bendrovėje, gaminančioje  betonines ir kitas statybines konstrukcijas, kur nuo inžinieriaus-konstrukcijų skaičiuotojo iškilo iki valdybos direktoriaus. Jis sukūrė pirmąją didelio tarpatramio gelžbetonio konstrukciją, įrengtą virš Bogorodsko-Gluchovo manufaktūros audimo cecho pastato (1907 m.), pirmąjį Rusijoje gelžbetoninį elevatorių Maskvos alaus darykloje „Triochprudny“ (1909 m.). Buvo Rusijos technikos draugijos ir Maskvos architektūros draugijos narys.

Be išradimų ir architektūros bei statybos praktikos, jis užsiėmė dėstymu aukštosiose mokyklose. Nuo 1916 m. skaitė statybinės mechanikos ir gelžbetoninių konstrukcijų kursą Maskvos tapybos, skulptūros ir architektūros mokyklos architektūros skyriuje, dėstė Maskvos aukštesniojoje technikos mokykloje (nuo 1923 m. profesorius), Maskvos statybos kolegijoje, Karo inžinerijos akademijos Gelžbetoninių konstrukcijų katedroje (nuo 1932 m. profesorius). Priklausė Nikolajaus Ladovskio įkurtai racionalistų asociacijai ASNOVA, taip pat buvo konstruktyvistinio žurnalo „Šiuolaikinė architektūra“ redakcinės kolegijos narys.

Sovietmečiu dirbo vyriausiuoju inžinieriumi, statant Filių darbininkų gyvenvietę, projektavo Žemės ūkio ir amatų bei pramonės parodos paviljonus. 1923 m. buvo Architektų racionalistų sąjungos (ASNOVA) pirmininkas. 1927 m. užėmė įkurto Valstybinio statinių instituto direktoriaus pavaduotojo mokslui pareigas. 1931 m. sukūrė ardančiųjų apkrovų metodą gelžbetonio konstrukcijų stiprumui skaičiuoti. 1927-1932 m. dirbo Valstybinio metalurgijos gamyklų projektavimo instituto (Gipromez) technikos tarybos statybos skyriuje. 1930-ųjų pradžioje buvo statinių projektavimo techninių sąlygų ir visasąjunginių normatyvų rengimo komisijos narys.

Palaidotas Maskvoje, Vvedenskio kapinėse.

## Ryšiai su Lietuva
XIX a. antroje pusėje A. Loleito motina ir seserys buvo palaidotos Kudirkos Naumiesčio stačiatikių kapinėse. Jose išlikusi inžinieriaus funduota Penkių Maskvos šventųjų kapinių koplyčia, statyta 1930-aisais.

## Šaltiniai

## Nuorodos

* Loleit, Artur Ferdinandovich *thefreedictionary.com*
* Профессор А. Ф. Лолейт и железобетон *allbeton.ru*
* Вклад Лолейта А.Ф. в совершенствование теории и практики железобетонных конструкций *bibliofond.ru*
Svencelės naftos telkinys

**Svencelės naftos telkinys** arba **Sakučiai-5** – eksploatuojamas naftos telkinys, esantis Svencelės kaime, Klaipėdos rajone. Telkinys susiformavęs 900 m į vakarus nuo Svencelės pelkės bei durpynų, vakarinė telkinio dalis ribojasi su Svencelės pievų botaniniu zoologiniu draustiniu. Telkinį eksploatuoja UAB „Minijos nafta“. Lietuvos geologijos tarnybos registro numeris 1883. Gavybos aikštelėje yra požeminio geriamo gėlo vandens Sakučių vandenvietė.

Netoli Svencelės naftos telkinio yra neeksplotuojamas Kintų naftos telkinys.

## Istorija
Telkinys atrastas 1977 m.

2005 m. telkinys naujai aprobuotas.

## Geologija
Telkinį sudaro kristalinio pamato, apatinio–vidurinio proterozojaus ir kitos uolienos. Nuosėdinės dangos storis svyruoja tarp 2162 ir 2187 m. Pramoniškai naftinga vidurinio kambro Deimenos serijos viršutinė dalis. Telkinio plotas – 9 km².

## Rekordai
Svencelės naftos telkinyje įrengtas ilgiausias naftos gavybos gręžinys Lietuvoje – 2 989 m ilgio su kryptingai išlenkta atšaka, 2 034 m vertikalaus gylio.

## Šaltiniai
Minijos nafta

**Minijos nafta** – viena didžiausių naftos gavybos kompanijų Lietuvoje. „Minijos naftos“ akcijas valdo Lenkijos naftos koncerno „Grupa Lotos“ antrinė bendrovė „Lotos Geonafta“ ir Danijos įmonė „Odin Energi“. Įmonės būstinė - Gamyklos g. 11, Gargždai.

## Istorija
1995 m. bendra Lietuvos ir Danijos naftos gavybos bendrovė UAB „Minijos nafta" oficialiai įregistruota. 

2013 m. kompanija eksploatavo 8 naftos telkinius Klaipėdos ir Šilutės rajonų ribose – Vilkyčių, Šiūparių, Pietų Šiūparių, Dieglių, Pocių, Sakučių, Kiškių ir Agluonėnų. Iš viso juose yra 31 įvairios paskirties gręžiniai, tačiau nafta išgaunama iš 15 gręžinių.

Didžiausias kompanijos administruojamas telkinys eksploatuojamas Vilkyčiuose, kur išgaunamas trečdalis viso per metus išgaunamo kompanijos naftos kiekio.

Nuo 2003 m. bendrovė nesėkmingai siekia gauti Kintų naftos telkinio eksploatacijos teises.

## Šaltiniai

## Nuorodos
* Oficiali svetainė
Rečkos

**Rečkos** (, ) – agromiestelis rytų Baltarusijoje, 15 km į šiaurės vakarus nuo Mogiliavo.

## Istorija

XIX a. buvo kaimas Mogiliavo apskrities Taupečycų valsčiuje.

## Šaltiniai
Rečkos (reikšmės)

**Rečkomis** vadinamos Baltarusijos gyvenvietės:

* Gomelio srityje:
** buvęs kaimas ir valsčiaus centras Vetkos rajone;
* Minsko srityje:
** kaimas Vileikos rajone;
* Mogiliavo srityje:
** agromiestelis Mogiliavo rajone.

## Nuorodos
*
Rečkos (Vetka)

**Rečkos** (, ) – buvęs kaimas pietryčių Baltarusijoje, 19 km į šiaurę nuo Vetkos.

## Istorija

XIX a. buvo kaimas, Rahačovo apskrities Rečkų valsčiaus centras. Vėliau valsčius priklausė Gomelio apskričiai.

## Šaltiniai
Taupečycai

**Taupečycai** (, ) – kaimas rytų Baltarusijoje, 25 km į šiaurės vakarus nuo Mogiliavo.

## Istorija

XIX a. buvo kaimas, Mogiliavo apskrities Taupečycų valsčiaus centras.

## Šaltiniai
Sviacilavičai

**Sviacilavičai** – taip vadinamos Baltarusijos gyvenvietės:
* Gomelio srityje:
** agromiestelis Vetkos rajone;
* Mogiliavo srityje:
** agromiestelis Bialyničų rajone.
Sviacilavičai (Vetka)

**Sviaci̇̀lavičai**  (, ) – agromiestelis pietryčių Baltarusijoje, 40 km į šiaurės rytus nuo Vetkos. Apylinkės centras.

## Istorija

XIX a. pabaigoje buvo kaimas Rahačovo apskrities Staubuno valsčiuje. 1913 m. priklausė Gomelio apskričiai.

## Šaltiniai
Jekaterinovskas

**Jekaterinovskas** () – buvęs kaimas pietryčių Baltarusijoje, 6 km į rytus nuo Cerachoukos, pasienyje su Rusija ir Ukraina.

## Istorija

XIX a. pabaigoje buvo dvaras Gomelio apskrityje, priklausęs Paskevičiams. 1913 m. minimas kaip palivarkas, kuriame buvo Gomelio apskrities 5-ojo valsčių regiono centras.

## Šaltiniai
Senieji Jurkovičiai

**Senieji Jurkovičiai** () – kaimas Rusijos vakaruose, 31 km į pietvakarius nuo Klimovo, pasienyje su Baltarusija.

## Istorija

XIX a. pabaigoje buvo kaimas, Gomelio apskrities Senųjų Jurkovičių valsčiaus centras.

## Šaltiniai
Čabatovičai

**Čabatòvičai**  (, ) – kaimas pietryčių Baltarusijoje, 25 km į pietvakarius nuo Buda Kašaliovos. Apylinkės centras.

## Istorija

XIX a. pabaigoje buvo dvaras ir kaimas, Gomelio apskrities Čabatovičų valsčiaus centras.

## Šaltiniai
Jungtinės Karalystės užsienio reikalų sekretorius

**Užsienio, Tautų Sandraugos ir plėtros reikalų valstybės sekretorius** () – Jungtinės Karalystės vyriausybės valstybės sekretorius, atsakingas už užsienio, Tautų Sandraugos ir plėtros reikalus. Užsienio reikalų sekretorius yra vienas iš svarbiausių vyriausybės ministrų ir vienas iš keturių aukščiausių Jungtinės Karalystės valstybės pareigūnų.

Užsienio reikalų sekretorius atitinka užsienio reikalų ministro poziciją, ir jo atsakomybės sritys yra:
* Jungtinės Karalystės diplomatinių santykių su užsienio valstybėmis ir vyriausybėmis palaikymas;
* Jungtinės Karalystės interesų užsienyje gynimas;
* Reikalai, susiję su Tautų Sandrauga ir britų užjūrio teritorijomis;
* Slaptosios žvalgybos tarnybos ir vyriausybinių ryšių būstinės priežiūra.

## Užsienio reikalų sekretoriai
Jungtinės Karalystės užsienio reikalų sekretorių sąrašas

## Šaltiniai
Jaromina

**Jaròmina**  (, ) – agromiestelis pietryčių Baltarusijoje, 10 km į šiaurės vakarus nuo Gomelio. Apylinkės centras.

## Istorija

XIX a. buvo dvaras ir kaimas, Gomelio apskrities Jarominos valsčiaus centras, vėliau priklausė Pakaliubičų valsčiui.

## Šaltiniai
Kuzminičų Aharodnia

**Kuzminičų Aharodnia** (, ) – kaimas pietryčių Baltarusijoje, 4 km į pietryčius nuo Karmos gyvenvietės, prie pat sienos su Rusija. Prateka Čačora, už kurios šiaurės vakaruose yra Gomelio Aharodnia. Kaimas pavadintas pagal Kuzminičus, esančius už 7 km į pietryčius nuo Aharodnios.

## Istorija

XIX a. pabaigoje buvo bažnytkaimis, Kuzminičų Aharodnios valsčiaus centras Gomelio apskrityje, vėliau priklausė Karmos valsčiui.

## Šaltiniai
Vasiljeuka

**Vasi̇̀ljeuka**  (, ) – agromiestelis pietryčių Baltarusijoje, 30 km į pietryčius nuo Dobrušo.

## Istorija

XIX a. buvo Gomelio apskrities Vasiljeukos valsčiaus centras, vėliau priklausė Krasnaja Budos valsčiui.

## Šaltiniai
Prybytkai

**Prybytkai** (, ) – agromiestelis pietryčių Baltarusijoje, 22 km į pietryčius nuo Gomelio. Apylinkės centras.

## Istorija

XIX a. buvo bažnytkaimis, Gomelio apskrities Prybytkų valsčiaus centras, vėliau priklausė Nasovičų valsčiui.

## Šaltiniai
Hardunai

**Hardunai** (, ) – kaimas pietryčių Baltarusijoje, 30 km į pietus nuo Dobrušo.

## Istorija

XIX a. buvo kaimas ir dvaras, Gomelio apskrities Hardunų valsčiaus centras, vėliau priklausė Nasovičų valsčiui.

## Šaltiniai
Kalinino Kruhavecas

:: *Apie kaimą Žlobino rajone žr. [[Kruhavecas]]*.

**Kali̇̀nino Kruhavècas** (, ) – agromiestelis pietryčių Baltarusijoje, 25 km į pietryčius nuo Dobrušo, pasienyje su Rusija ir Ukraina.

## Istorija

XIX a. buvo Gomelio apskrities Kruhaveco valsčiaus centras, vėliau priklausė Papaukos valsčiui. Iki 1932 m. vadinosi ***Kruhavecas***.

## Šaltiniai
Kruhavecas

:: *Apie agromiestelį Dobrušo rajone žr. [[Kalinino Kruhavecas]]*.

**Kruhavecas** (, ) – kaimas pietryčių Baltarusijoje, 31 km į pietryčius nuo Žlobino.

## Istorija

XIX a. buvo kaimas Rahačovo apskrityje, priklausė Senosios Rudnios valsčiui.

## Šaltiniai
Navasiolkai (Vetka)

**Navasiòlkai**  (, ) – agromiestelis pietryčių Baltarusijoje, 11 km į šiaurės vakarus nuo Vetkos.

## Istorija

XIX a. buvo Gomelio apskrities Navasiolkų valsčiaus centras, vėliau priklausė Vetkos valsčiui.

## Šaltiniai
Ačosa Rudnia

**Ačosa Rudnia** (, ) – buvęs kaimas pietryčių Baltarusijoje, 26 km į šiaurės rytus nuo Dobrušo, prie Ačosos upės pasienyje su Rusija.

## Istorija

XIX a. buvo dvaras ir kaimas, Gomelio apskrities Ačosa Rudnios valsčiaus centras, vėliau priklausė Vylevos valsčiui. Įvykus Černobylio avarijai, kaimo gyventojai 1990–1992 m. buvo iškeldinti ir kaimas panaikintas.

## Šaltiniai
Senoji Rudnia

**Senóji Rudnià**  (, ) – kaimas pietryčių Baltarusijoje, 22 km į pietryčius nuo Žlobino. Apylinkės centras.

## Istorija

XIX a. buvo kaimas, Rahačovo apskrities Senosios Rudnios valsčiaus centras. 

## Šaltiniai
Rudnios valsčius (reikšmės)

**Rudnios valsčius** yra buvęs:

* Baltarusijoje:
** Ačosa Rudnios valsčius Gomelio apskrityje;
** Rudnios valsčius Haradoko apskrityje;
** Senosios Rudnios valsčius Rahačovo apskrityje;
* Lietuvoje:
** Rudnios valsčius Alytaus ir Varėnos apskrityse;
* Rusijoje:
** Rudnia Catos valsčius Gomelio apskrityje;
** Rudnios valsčius Oršos apskrityje.
Rudnia Cata

**Rudnia Cata** () – kaimas Rusijos vakaruose, 30 km į pietvakarius nuo Klimovo, 1 km į šiaurės rytus nuo Senųjų Jurkovičių, prie Catos upės pasienyje su Baltarusija.

## Istorija

XIX a. pabaigoje buvo kaimas, Gomelio apskrities Rudnia Catos valsčiaus centras, vėliau priklausė Senųjų Jurkovičių valsčiui.

## Šaltiniai
Lietuvos ir Pusiaujo Gvinėjos santykiai

**Lietuvos ir Pusiaujo Gvinėjos santykiai** — dvišaliai tarptautiniai santykiai tarp Lietuvos ir Pusiaujo Gvinėjos.

Abi šalys yra Jungtinių Tautų narės. Pusiaujo Gvinėja yra viena iš penkių JT valstybių narių, su kuriomis Lietuva nėra užmezgusi diplomatinių santykių (kitos – Butanas, Papua Naujoji Gvinėja, Kongo DR ir Pietų Sudanas).

2022 m. pradžios duomenimis, Lietuvoje Pusiaujo Gvinėjos piliečių negyveno.

## Santykių istorija
2015 m. liepą pasirodė straipsnis, kuriame aprašomas kurį laiką dirbusio lietuvio geodezininko inžinieriaus, prižiūrėjusio hidroeletrinės statybas, Modesto Juodžio įspūdžiai.

## Ekonominiai santykiai
2018 m. duomenimis, prekybos apyvarta tarp Lietuvos ir Pusiaujo Gvinėjos siekė 38,4 tūkst. eurų, o importuojamų produktų iš Pusiaujo Gvinėjos nebuvo. Kita vertus, yra informacijos apie neskaidrius ryšius tarp Pusiaujo Gvinėjos diktatoriaus Teodoro Obiango ir Klaipėdos verslininko Vladimiro Stefanovo.

## Šaltiniai
Zingeris

**Zingeris** – žydiška pavardė.

Šios pavardės moteriškosios giminės formos yra: **Zingerienė** (ištekėjusi moteris) ir **Zingerytė** (mergautinė pavardė).

Pavardę turi šie garsesni asmenys:

* Emanuelis Zingeris (g. 1957 m.) – politikas;
* Markas Zingeris (1947–2023) – rašytojas.

Pavardė vokiškos kilmės – iš  ('dainininkas').
Sion Swifts Ladies FC

**Strabeno „Sion Swifts“** – Šiaurės Airijos futbolo klubas iš Strabeno. Šis straipsnis apie moterų ekipą, rungtyniavusią aukščiausiame divizione. 

Namų rungtynes žaidė „Melvino“ sporto komplekso aikštyne, talpinančiame tūkstantinę žiūrovų.

## Istorija
Klubo ištakos siekia 2010 m. Rungtyniavo Antrame divizione, o nuo 2014 m. – Pirmame divizione. 

2014 m. sezone buvo antroje vietoje Pirmame divizione, o pereinamosiose rungtynėse nugalėjo varžovus ir pateko į stipriausią šalies lygą.

Nuo 2015 m. rungtyniavo Premier League ir užėmė penktąją vietą.

Nuo 2016 m. m. sezono rungtyniavo Premiership. 

2024 m. sezone pasitraukė į Championship (II pakopa) ir tapo nugalėtojomis.

## Pasiekimai
; Irish Challenge Cup – 2017 m.
; Premiership League Cup – 2022 m.

## Sezonai
### Šiaurės Airijos pirmenybėse

### Women's Premiership

## Apranga
;Sportinių aprangų gamos pokyčiai:

## Garsesnės žaidėjos
*  Catherine Hyndman, gynėja.
*  Tasmin McCarter, gynėja.

## Taip pat skaitykite
*  – apie klubo pagrindinę vyrų komandą.

## Išnašos

## Nuorodos
* [ Oficiali klubo svetainė]
* facebook paskyra
* SOCCERWAY
* FLASHSCORE
* nifootballleague
Mid-Ulster Ladies FC

**Kukstauno „Mid-Ulster“** – Šiaurės Airijos futbolo klubas iš Kuktauno. Šis straipsnis apie moterų ekipą, kuri rungtyniavo aukščiausiame divizione. Namų rungtynes žaidžia „Mid-Ulster“ sporto komplekso aikštyne.

## Istorija
Klubo ištakos siekia 2000 m. Rungtyniavo Championship. 2021 m. Championship užėmė antrąją vietą. Po sezono buvo perkelti į stipriausią šalies lygą.

Nuo 2022 m. rungtyniavo Premiership. Po pirmojo etapo pateko į silpnųjų grupę ir galutinėje ekipų rikiuotėje liko septintoje vietoje. 

2023 m. rungtyniavo Premiership.

## Pasiekimai
; NIFWA Championship 
*  **Antroji vieta (1):**  2021 m.

## Sezonai
### Premier Legue

### Women's Premiership

## Apranga
;Sportinių aprangų gamos pokyčiai:

## Garsesnės žaidėjos
*  Claire Rooney, gynėja.

## Taip pat skaitykite
* Mid-Ulster FC – apie klubo pagrindinę vyrų komandą.

## Išnašos

## Nuorodos
* [ Oficiali klubo svetainė]
* facebook paskyra
* SOCCERWAY 
* FLASHSCORE
Ballymena United (moterys)

**Balimenos „United“** – Šiaurės Airijos futbolo klubas iš Balimenos. Šis straipsnis apie moterų ekipą, kuri rungtyniavo aukščiausiame divizione. Nanų rungtynes žaidžia „Ballymena Shougrounds“ stadione, talpinančiame 5,2 tūkst. žiūrovų.

## Istorija
Klubo ištakos siekia 1994 m. Rungtyniavo Premier League, o vėlesniais metais – Premiership.

2017 m. rungtyniavo Premiership ir liko septintoje vietoje, o po sezono iškrito iš stipriausios lygos.

2022 m. sezone rungtyniavo Championship (II pakopa) ir liko antroje vietoje.

2023 m. sezone rungtyniavo aukščiausioje lygoje, liko dešimtoje vietoje ir iškrito į žemesnį divizioną.

## Pasiekimai
; Šiaurės Airijos čempionatai:
*  **Trečia vieta (3):** 2009, 2010, 2013 m.

## Sezonai
### Premier League

### Women's Premiership

## Apranga
;Sportinių aprangų gamos pokyčiai:

## Garsesnės žaidėjos
*  Natasha Bamford, gynėja.
*  Hannah Firth, saugė.

## Taip pat skaitykite
* Ballymena United FC – apie klubo pagrindinę vyrų komandą.

## Išnašos

## Nuorodos
* Oficiali klubo svetainė
* facebook paskyra
* SOCCERWAY 
* FLASHSCORE 
* nifootballleague.com
Crusaders Strikers FC

**Belfasto „Crusaders Strikers“** – Šiaurės Airijos futbolo klubas iš Belfasto. Šis straipsnis apie moterų ekipą, kuri rungtyniavo aukščiausiame divizione. Namų rungtynes žaidžia „Seaview“ stadione, talpinančiame daugiau nei 9 tūkst. žiūrovų.

## Istorija
Klubo ištakos siekia 1992 m. Buvo žinomos **Newtownabbey Strikers** pavadinimu. Rungtyniavo Premier League. 

2009, 2010, 2012 m. tapo Šiaurės Airijos čempionėmis.

Vėlesniais metais pakito klubo pavadinimas, bei rungtyniavo Premiership.

## Pasiekimai
; NIWFA Premiership – 2002*, 2003*, 2005*, 2009, 2010, 2012 m.

; Irish Challenge Cup – 2005*, 2011 m.

## Sezonai
### Premier League

### Women's Premiership

## Apranga
;Sportinių aprangų gamos pokyčiai:

## Garsesnės žaidėjos
*  Julie Nelson, gynėja.
*  Emily Wilson, puolėja.

## Taip pat skaitykite
* Crusaders FC – apie klubo pagrindinę vyrų komandą.

## Išnašos

## Nuorodos
* Oficiali klubo svetainė
* facebook paskyra
* SOCCERWAY 
* FLASHSCORE 
* nifootballleague